"શબ્દસેતુ"ના ધનિક દંપતી યાદ હશે. શાંતિલાલ ધનિકે સપ્ટેમ્બર ૨૦૦૬માં અને મધુરીબેન ધનિકે નવેમ્બર ૨૦૦૯માં વિદાય લીધી. એમની કથનીથી તો તમે વાકેફ છો. મધુરીબેન ધનિક છ અઠવાડિયા હૉસ્પિટલમાં રહ્યાં. હું ને રંજના દરરોજ મળવા જઈએ ત્યારે કાગને ડોળે રાહ જોતા બેઠા હોય? રૂમમાં પ્રવેશતા જ તુરત પૂછે - "આજે નવું શું લાવ્યા છો?" કૅન્સરગ્રસ્ત હોવાથી માંડ બે ચાર કોળિયા ખાઈ શકે પણ તૃપ્તિનો ઓડકાર-આનંદ કરચલીવાળા ચહેરા પર છવાઈ જાય. "આરસનો અંજામ" વાંચતા વાંચતા મધુરીબેનની યાદ ભીની થઈ ગઈ. શૈલેષ-નિતા સિવાય બીજા એક દંપતિ, ભાસ્કરભાઈ અને લતાબેન જે અંત સુધી એમને મદદ કરતા રહ્યાં.